**Gymnázium, Študentská 4, Snina**

**TEST ZO SLOVENSKÉHO JAZYKA A LITERATÚRY**

**10.5.2016**

Pokyny pre žiakov.

1. Test obsahuje pravopisné cvičenie a 25 otázok zo slovenského jazyka a literatúry.
2. V pravopisnom cvičení doplňuj chýbajúce hlásky a čiarky.
3. Test obsahuje otázky, pri ktorých ti ponúkame viac možných odpovedí. Správna je vždy len jedna, ak ju nájdeš, zakrúžkuj ju. Pri ďalších otázkach vpíš na naznačené miesto správnu odpoveď.
4. Na vypracovanie testu máš 60 minút.

**Doplň chýbajúce písmená a čiarky:**

Prezývajú ma \_rivák lebo kr\_vam. Ťažko sa mi s tou prez\_vko\_ zmieruje. V štrnást\_ch rokoch mi lekár\_ operovali bedrové kĺb\_ . Občas sa mi aj podar\_ kráčať v\_borne. Na oddelení rehab\_litácie cv\_čievam na b\_c\_kl\_ a posilňovacom náradí. Zatiaľ však nesmiem cvičiť na telocv\_ku. Ako mám dosiahn\_ť aby sa mi niektor\_ z triedy nev\_smievali? Kedysi som bol prv\_ v skoku do v\_šky. Je to ale ps\_ život! Všetko sa na mňa zos\_palo. Lekárk\_nej sestričke minule prišiel na um výborn\_ cv\_k. Opr\_ sa mi o ruku a vyr\_ do piesku prstami na nohe svoje priezv\_sko! Ak budeš usilovn\_ iste sa úspech dostav\_.

**1. V ktorej z možností je vo všetkých troch slovách správne využitá samohláska ä ?**

1. deväť, väru, päsť
2. ramäno, väz, semäno
3. smädný, mäso, mäno
4. mäkčeň, späť, zmätok

**2. Slovo *pobehovať* obsahuje:**

1. 2 obojaké, 2 tvrdé, 1 mäkkú spoluhlásku
2. 4 obojaké, žiadnu tvrdú, 1 mäkkú spoluhlásku
3. 3 obojaké, 1 tvrdú, 1 mäkkú spoluhlásku
4. 2 obojaké, 1 tvrdú, 1 mäkkú spoluhlásku

**3. V ktorej možnosti sa nachádzajú len osobné základné zámená?**

1. napíšem jej, ich želanie
2. jej úsmev, moja kniha
3. stretla som ich, vidím ho
4. ich vedomosti, hovorím o tebe

**4. Na prázdnych miestach vo vete majú byť v uvedenom poradí zámená:**

*Stará mama rozpráva \_\_\_ vnukom príbeh, ako sa s \_\_\_otcom vybrali \_\_\_ autom na výlet do Poľska.*

1. svojim, mojím, naším
2. svojim, mojím, našim
3. svojim, mojim, naším
4. svojím, mojím, našim

**5. V ktorej vete nie je častica?**

1. A vy ste sa vari netešili z úspechu?
2. Športovci sa v Soči cítia bezpečne.
3. Zajtra nás veru tím USA potrápi.
4. Pravdepodobne postúpime do finále.

**6. Označte možnosť, v ktorej sú príslovky v poradí: *miesta, času, spôsobu, príčiny.***

1. uprostred, včasráno, nahlas, náročky
2. zrána, presne, náhodou, nečakane
3. vpredu, veľmi, náročky, úmyselne
4. vonku, idúcky, nútene, naoko

**7. V ktorej vete nemá byť čiarka?**

1. Stál si tam, ako soľný stĺp.
2. Hnev nielen pomúti rozum, ale ho aj odoberie.
3. Aj ho bili, aj plakať mu nedali.
4. Prišiel na to, ako mu môže pomôcť .

**8. Správne vysvetlené spojenia slov -** *Achillova päta, trójsky kôň, lietať v oblakoch* **- v danom poradí sú v možnosti**:

1. nečakaná zrada, slabé miesto, mať nereálne ambície
2. mať nereálne ambície, nečakaná zrada, slabé miesto
3. mať nereálne ambície , nečakaná zrada, slabé miesto
4. slabé miesto, nečakaná zrada, mať nereálne ambície

**9. Slovo** *päťminútovka* **vzniklo:**

1. odvodzovaním
2. spájaním
3. skladaním
4. prenášaním významu

**10.V ktorej z možností sú iba spisovné slová?**

1. prádlo, vreckovka
2. Češi, fotbalista
3. skrutkovač, lízanka
4. desať euro, kapesník

**11. V ktorej možnosti sa jedno podstatné meno odlišuje od ostatných skloňovacím vzorom?**

1. slovník, na stole, s holubom, dom
2. muži, tiger, dedovi, návštevník
3. tehly, od učiteľky, voda, so setrou
4. gymnázium, seno, plátno, okno

**12.Ktoré z uvedených tvrdení je správne?**

1. Podľa vzoru páví sa skloňujú všetky privlastňovacie prídavné mená.
2. V prídavných menách skloňujúcich sa podľa vzoru pekný v nominatíve množného čísla sa vždy píše v prípone –i/í.
3. V prídavných menách skloňujúcich sa podľa vzoru páví píšeme v nominatíve jednotného čísla príponu –ý a v nominatíve množného čísla príponu – í.
4. Podľa vzoru otcov i matkin sa skloňujú všetky vzťahové prídavné mená.

**13. Označ vetu, ktorá je napísaná správne:**

1. Mojím želaním je spraviť prijímacie pohovory.
2. K tvojím narodeninám ti prajeme všetko najlepšie.
3. S vašim názorom nesúhlasím.
4. Odovzdaj to svojím rodičom!

**14. Číslovky v presnom poradí sú správne určené v možnosti:**

*vo svojich siedmich rokoch, v troch knihách, v piatom okne, žiaci šiestych ročníkov, na oslavách ôsmych narodenín :*

1. základná, radová, základná, radová, radová
2. radová, základná, radová, radová, základná
3. základná, základná, radová, radová, radová
4. radová, základná, základná, radová, radová

**15. Pravopisne správne sú číslovky uvedené v možnosti:**

1. tretí deň, o siedmich trpaslíkoch, jedenásti ročník
2. tisíci výherca, druhí stupeň, so siedmymi knihami
3. prvý mesiac, od ôsmych tanečníkov, v prvích triedach
4. prišli poslední, jedny dievčence, z ôsmich možností

**16. V ktorej možnosti sú správne využité veľké písmená?**

1. Vajanského Nábrežie, Slovenská Republika, Spišská Nová Ves
2. Vajanského nábrežie, Slovenská republika, Spišská Nová Ves
3. Vajanského nábrežie, Slovenská republika, Spišská nová ves
4. vajanského Nábrežie, Slovenská republika, Spišská nová Ves

**17. Označte možnosť, v ktorej sa nachádza neplnovýznamové sloveso:**

1. V divadle sa správali nedisciplinovane.
2. Určite sa na toto miesto ešte niekedy vrátime.
3. Nemohol to pochopiť.
4. Deti vybehli na školský dvor.

**18. Vyberte správne určené poradie vetných členov vo vete: *V záhrade kaštieľa nad rybníkom začal vyspevovať slávik.***

1. príslovkové určenie miesta, nezhodný prívlastok, príslovkové určenie miesta, slovesný prísudok, podmet
2. príslovkové určenie miesta, nepriamy predmet, príslovkové určenie miesta, slovesný prísudok, podmet
3. príslovkové určenie miesta, nezhodný prívlastok, nezhodný prívlastok, slovesno-menný prísudok, predmet
4. žiadna z uvedených možností

**19. Označte pravdivé tvrdenie:**

1. životopis je slohový útvar výkladového slohového postupu
2. termíny sú typické pre publicistický štýl
3. rozprávanie obsahuje príbeh, zážitok v časovej postupnosti
4. správa je o tom, čo, kde, kedy sa stane

**20.Napodobenie zvuku vhodným využitím hlások v slovách sa nazýva:**

1. rým
2. zvukomaľba
3. melódia
4. gradácia (stupňovanie)

**21. Ktoré útvary epiky rozdeľujeme na miestne, historické, heraldické?**

1. báje
2. povesti
3. poviedky
4. romány

**22. Dajte slovo alebo slovné spojenie do požadovaného tvaru:**

A) prečítať (3. os., plurál, minulý čas, podmieňovací spôsob)

B) jastrab (A, plurál)

C) tvoj (D, plurál)

D) pivnica (G, singulár)

E) Veronikin spolužiak (I, plurál)

F) včelí med (L, singulár)

**23. Napíšte správne tvary slov v zátvorke:**

A) (Peter) pero ..............................................

B) (Janka) priatelia .............................................

C) (Jakub) knihy ...................................................

**24. Určte gramatické kategórie slovesa z vety: *Priniesol by som do školy papiere, nožnice a lepidlo!***

A) osoba .........................................

B) číslo ...........................................

C) čas ...............................................

D) spôsob .........................................

E) rod ...............................................

F) vid ................................................

**25. Pomenujte umelecké jazykové prostriedky:**

A) horký žiaľ .............................................

B) vlasť nás víta ........................................

C) slnce jak koráb .........................................

D) večer padal na vŕšky ...............................